મેં જયદીપને તેની દેવઆનંદ જેવી ચાલવાની ઢબથી ઓળખી કાઢ્યો. દાયકાઓ જૂની સ્થાનિક આર્કિટેક્ચરની કોલેજોના સ્નાતકોના પ્રભાવે વિશ્વમાંના ગણતરીનાં આકર્ષક બાંધકામોમાંના એક એવા અમદાવાદ ઍરપોર્ટને જોઇને તે આશ્ચર્યમાં ગરકાવ થઈ ગયો. આસપાસની સ્વચ્છતા તેના મન પર એક સુંદર છાપ છોડી ગઈ, પરંતુ તેને મારી સૌરઊર્જાથી ચાલતી ગાડી જોવાની વધુ તાલાવેલી હતી, જેમાં અમે અંબાજી જવાનાં હતાં. તે બોલ્યો કે અહીં વપરાતી સૌરઊર્જાથી ચાલતી ગાડીઓ વિષે તેણે ઘણું સાંભળ્યું હતું અને એ વાતે દુઃખી હતો કે સૌરઊર્જાની અછતથી પીડાતા યુ.ઍસ. જેવા દેશમાં આવી ગાડીઓ તે વાપરી શકતો ન હતો. સૌરઊર્જાનું અસરકારક ઉપયોજન એ ભારતીય વૈજ્ઞાનિકોની છેલ્લાં ઘણાં વર્ષોની મહાનતમ શોધ છે, જે પ્રૌદ્યોગિક ક્રાંતિની અઢળક ભેટોમાંની એક એવી ભેટ છે, જેણે ભારતને મોટા ભાગનાં વિકસિત દેશો કરતાં એક કદમ આગળ લાવીને મૂક્યો છે.